Mares i pares influencers: 50 eines per entendre i acompanyar adolescents d'avui (Catalan Edition)

«Estàs a punt de llegir un llibre que et farà feliç.»
Jaume Funes

Aquest llibre s'adreça a qualsevol persona que tingui adolescents a prop i que vulgui viure més agradablement aquesta etapa de la vida, tan meravellosa com desconcertant.

Mitjançant 50 idees, les autores ens mostren com obrir-nos a noves maneres d'entendre la vida, les relacions, els estudis, l'amor, la sexualitat, l'amistat, la felicitat, les emocions, els valors, les prioritats, el futur i tot un seguit de temes que ens descol·loquen perquè capgiren els nostres plantejaments.

Partint de la seva experiència com a mares i educadores, així com de les aportacions de professionals de diversos àmbits, i després d'escoltar a més de 1.500 joves, l'Eva Bach i la Montse Jiménez ens ajuden a actualitzar-nos i ens ofereixen orientació i recursos per arribarals cor dels adolescents i de les adolescents, i convertir-nos així en la seva millor influència.